СПРАВКА

НА

ПОСТЪПИЛИТЕ СТАНОВИЩА В СРОКА НА ОБЩЕСТВЕНОТО ОБСЪЖДАНЕ НА ПРОЕКТА НА НАРЕДБА № …… от ……....2020 г. ЗА СИСТЕМАТА ЗА ТЪРСЕНЕ И СПАСЯВАНЕ ПРИ АВИАЦИОННО ПРОИЗШЕСТВИЕ

|  |  |  |  |
| --- | --- | --- | --- |
| Изготвил становището | Предложение | Приема се/ не се приема  | Мотиви за неприемане на предложението |
| Министерство на отбраната | 1. В чл. 4, т. 4 да има следното съдържание:„4. упражнява контрол и надзор за изпълнение на изискванията, стандартите и целите на системата за търсене и спасяване съгласно условията на сключените споразумения с участниците по чл. 15.“2. Текстът на чл. 18 да придобие следния вид:„Чл. 18. Главна дирекция „Гражданска въздухоплавателна администрация“ и определените в НПТСАП участници в системата за търсене и спасяване при авиационни произшествия сключват споразумения за взаимодействие за целите на търсенето и спасяването при авиационни произшествия.“3. В чл. 19, ал. 2 да се премахне съкращението в скоби „(МСКЦ)“, тъй като съкращението го има в чл. 5, ал. 1, т. 5. 4. В целия текст на наредбата да има еднакво изписване на съкращението „SAR/A/“. В чл. 32 то е изписано така: SAR /A/ (с интервал след SAR), докато на всички останали места е без интервал. 5. В § 1, т. 6 да придобие следния вид:6. Национален план за търсене и спасяване при авиационни произшествия (НПТСАП) е основен ръководен документ, който се приема от Министерския съвет на основание чл. 141а, ал. 1 от Закона за гражданското въздухоплаване, определящ взаимодействието на отговорните национални структури и организации за ефективно използване на наличните средства, ресурси, персонал и възможности за поддържане на готовност и осигуряване на дейности за търсене и спасяване при авиационно произшествие.6. В § 1, т. 17 да придобие следния вид:„17. „авариен предавател на местоположението (ELT)“ е оборудване, което разпространява ясно различими сигнали по определени честоти и в зависимост от приложението, може да бъде активирано ръчно или автоматично при удар.“7. В § 3 на Преходни и заключителни разпоредби да се замени думата „лицата“ с думата „участниците“.8. В т. 2.2. от Приложението към чл. 56 и 57 да се форматира текста като останалия в приложението, за да е прегледен документа. | Приема се.Приема се.Приема се.Приема се.Приема се.Приема се.Приема се.Приема се. |  |